KOMMISSIONENS FORORDNING (EF) Nr. 2739/1999

af 21. december 1999

om ændring af forordning (EØF) nr. 3388/81 om særlige gennemførelsesbestemmelser for ordningen med import- og eksportlicenser for vin og forordning (EF) nr. 1685/95 om en ordning med udstedelse af eksportlicenser for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 52, stk. 3, og artikel 55, stk. 8, og

ud fra følgende betragtninger:

(1) På baggrund af den erfaring, der er gjort i de første måneder med den nye ordning for anmodning om og udstedelse af eksportlicenser, er der behov for en bedre afklaring af visse bestemmelser vedrørende proceduren for anmodning om eksportlicenser samt for at præcisere hvilke lande, der hører til de forskellige bestemmelseszoner, for hvilke der kan indsendes anmodning. De oplysninger, der obligatorisk skal anføres på eksportlicensen, skal ligeledes præciseres. Visse bestemmelser i Kommissionens forordning (EF) nr. 1685/95(3), senest ændret ved forordning (EF) nr. 2182/1999(4), og Kommissionens forordning (EØF) nr. 3388/81(5), senest ændret ved forordning (EF) nr. 2182/1999, skal ligeledes ændres;

(2) de i denne forordning fastsatte foranstaltninger er i overensstemmelse med udtalelsen fra Forvaltningskomitéen for Vin -

UDSTEDT FØLGENDE FORORDNING:

Artikel 1

Forordning (EF) nr. 1685/95 ændres således:

1) Artikel 1 a, stk. 4, affattes således: "4. For hver periode, der er nævnt i artikel 7, stk. 1, litra a), kan de eksportlicensansøgninger, der indgives af en erhvervsdrivende, ikke overstige en maksimumsmængde på 30000 hl pr. bestemmelseszone, jf. artikel 3, stk. 4a, i denne forordning. Ansøgningerne vedrørende samme zone skal indgives til det kompetente organ i én samlet meddelelse.

Når den samlede mængde, der ansøges om af en erhvervsdrivende, overstiger 30000 hl for en zone, afvises de pågældende ansøgninger af det organ, til hvilket ansøgningerne er indgivet."

2) I artikel 3, stk. 4a, indsættes følgende sætning: "Listen over de lande, der indgår i hver bestemmelseszone, er anført i bilag III."

3) Bilaget til denne forordning indsættes som bilag III.

Artikel 2

I artikel 2, stk. 2, i forordning (EØF) nr. 3388/81 affattes det sidste afsnit således: "Bestemmelseslandet eller bestemmelseszonen, som omhandlet i artikel 3, stk. 4a, i forordning (EF) nr. 1685/95, anføres i rubrik 7 i ansøgningerne om eksportlicens og selve licensen.

Ved angivelse af bestemmelseszonen skal der sættes kryds ved 'ja' under 'obligatorisk'.

Ved angivelse af destinationslandet skal der sættes kryds ved 'nej' under 'obligatorisk'. Desuden skal eksportlicensansøgningen og selve licensen i rubrik 20 indeholde angivelsen: 'zone X obligatorisk'. På anmodning af den pågældende kan destinationslandet erstattes med et andet land, for så vidt som dette hører til samme bestemmelseszone:"

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 1999.

På Kommissionens vegne

Franz FISCHLER

Medlem af Kommissionen

(1) EFT L 84 af 27.3.1987, s. 1.

(2) EFT L 199 af 30.7.1999, s. 8.

(3) EFT L 161 af 12.7.1995, s. 2.

(4) EFT L 267 af 15.10.1999, s. 21.

(5) EFT L 341 af 28.11.1981, s. 19.

BILAG

"BILAG III

BESTEMMELSESZONER: LANDELISTE

Zone 1: Afrika

Angola, Benin, Botswana, Burkina Faso, Burundi, Cameroun, Kap Verde, Comorerne, Den Demokratiske Republik Congo, Republikken Congo, Cote d'Ivoire, Djibouti, Egypten, Eritrea, Etiopien, Gabon, Gambia, Ghana, Guinea, Ækvatorialguinea, Guinea-Bissau, Kenya, Lesotho, Liberia, Libyen, Madagaskar, Malawi, Mali, Mauritius, Mauritanien, Mayotte, Mozambique, Namibia, Niger, Nigeria, Uganda, Den Centralafrikanske Republik, Rwanda, Saint Helena og tilhørende områder, São Tomé og Principe, Senegal, Seychellerne og tilhørende områder, Sierra Leone, Somalia, Sudan, Swaziland, Tanzania, Tchad, Britisk Territorium i Det Indiske Ocean, Togo, Zambia og Zimbabwe.

Zone 2: Asien og Oceanien

Afghanistan, Saudi-Arabien, Bahrein, Bangladesh, Bhutan, Brunei, Cambodja, Kina, Vestbredden/Gazastriben, Nordkorea, Sydkorea, De Forenede Arabiske Emirater, Mikronesiens Forenede Stater, Fiji, Hongkong, Nordmarianerne, Marshalløerne, Salomonøerne, Wallis og Futunaøerne, Indien, Indonesien, Iran, Irak, Japan, Jordan, Kiribati, Kuwait, Laos, Libanon, Macao, Malaysia, Maldiverne, Mongoliet, Myanmar, Nauru, Nepal, Ny Kaledonien og tilhørende områder, New Zealand, Amerikansk Oceanien, Australsk Oceanien, New Zealandsk Oceanien, Oman, Pakistan, Palau, Papua Ny Guinea, Filippinerne, Pitcairn, Fransk Polynesien, Qatar, Samoa, Singapore, Sri Lanka, Syrien, Taiwan, Thailand, Tonga, Tuvalu, Vanuatu, Vietnam og Yemen.

Zone 3: Østeuropa og landene i Samfundet af Uafhængige Stater

Albanien, Armenien, Aserbajdsjan, Belarus, Estland, Georgien, Kasakhstan, Kirgisistan, Letland, Litauen, Moldova, Usbekistan, Polen, Tjekkiet, Rusland, Slovakiet, Tadsjikistan, Turkmenistan og Ukraine.

Zone 4: Vesteuropa

Andorra, Ceuta og Melilla, Vatikanstaten, Gibraltar, Færøerne, Island, Liechtenstein, Malta, Norge og San Marino."